LidanRubinov/Halacha-QA huggingface dataset:
שאלה: לסייע לאתר חילוני באינטרנט: ברצוני לדעת, האם יש בעיה של מסיע לידי עוברי עברה בזה שאני נכנס לאתר חילוני שכתוצאה מכך הריטינג שלו עולה (זה עוזר לו בהכנסות מפרסומות)ובאתרי חדשות חילונים לפעמים מעלים כתובות שאינין ראויות וכו וכן הוא עובד בשבת
תשובה: יש בעיה בזה וכדאי לא להכנס לאתרים חילוניים שיש בזה סכויים רבים של מחשבות אסורות או ירודות, וכמובן שיש בזה סיוע עקיף לעוברי עבירה.
שאלה: השכרת דירה לתקופות קצרות- שבת: הרב, ברשותי דירה וברצוני להשכירה דרך חברת ניהול לתיירים לתקופות של ימים שבועות תמורת אחוזים לחברת הניהול עבור כל השכרה. האם עלי להתנות בהסכם עם החברה המנהלת שהיא זו שמכניסה ומוציאה את התיירים, גובה תשלומים, מחתימה, מטפלת בתקלות, דואגת לניקיונות וכו, שלא יהיו חילולי שבת (לגבות תשלומים מהתיירים, ניקיונות וכו )? במידה וכן, וחברת הניהול לא תסכים לכך, האם הדבר אפשרי? ביכולתי להשכיר את הדירה גם בדרך רגילה, אך ברווח נמוך באופן משמעותי. ב ו
תשובה: ב"ה שלו-ם וברכה אין להנאות מחילול ואין לגרום לאחר לחלל שבת. לכן יש להתנות עם החברה שלא יהיה חילול שבת. הרב חגי בר גיורא
שאלה: קצר בשבת: יישר כח על האתר רציתי לשאול שאלה בהלכות שבת ובהלכות משפחה מורחבת. לפני כמה שבועות התארחנו המשפחה המורחבת כ-40 איש. בליל שבת ארע קצר וכעבור חצי דקה חזר האור. התברר שאחד המסובים הרים ילד בן 3 שהרים את המפסק. 1. האם הדבר מותר? עד איזה גיל ניתן להעזר בילד. 2. במידה ואסור כיצד עלינו להתנהג מבחינת השימוש באור, מבחינת השימוש בפלטה למחורת? המיחם המיזוג וכד 3. האם עדיף גוי? או להשאר בחושך ולמחרת להעזר בשכנים? היינו 40 איש! 4. כיצד עלינו להתנהג להבא? 5. במשפחה ישנם רמות שונות של הקפדה על רמה הלכתית וישנם כאלו שמשש לא הבינו מה הבעיה והאם יש בכלל. על מה יש למחות והיכן ניתן להקל או להעלים עין בסיטואציה כזו? כמו כן ישנה רגישות אם נמנע בריש גלי מלאכול אנו וילדנו, מהי הדרך הנכונה לנהוג אשמח למקורות לתשובה. ב מראש
תשובה: למעשה במקרה כמו שלכם יש להיעזר בגוי של שבת. להלכה נפסק שבמקום צורך גדול או לצורך מצוה מותר לומר לגוי בשבת שיעשה עבורנו איסור דרבנן  בלשון ההלכה "שבות דשבות". במכשירי חשמל פוסקים להלכה  במקום הצורך  שאיסורם הוא מדרבנן אולם במכשירים שיש בהם חוט להט כמו פלטה או מיחם האיסור הוא מהתורה ולכן האפשרות להעזר בגוי היא בעייתית. במקרה שלכם שיש צורך גדול מאוד אפשר לומר לגוי שירים את המפסק בשינוי  זוהי פעולה האסורה רק מדרבנן  ולהסתמך על הפוסקים שגם אמירה כזו נחשבת כשבות דשבות. אף אם הגוי ירים את המפסק בלא שינוי אין כאן בעיה כיון שהאמירה לגוי היתה בהיתר. גם אפשר לצרף את שיטות הפוסקים שמקילים כמותם בשעת דחק גדולה לומר לגוי שיעשה עבורנו איסור תורה. אולם השימוש בילד קטן שיעבור על איסורי תורה הוא בעייתי. ילד קטן אינו גוי של שבת. שלושה דינים עומדים ביסוד הדברים: א. האיסור לתת לתינוק (אפילו בן יומו) איסור בידים. לדוגמא אסור להאכיל תינוק מאכל אסור, אסור להכניס תינוק כהן לבית קברות וכד' ודין זה שייך בכל התורה ולכל אדם ולאו דווקא להוריו. ב. חובה על האב (וי"א אף האם) למנוע מבניו לעבור איסורים. ג. דין מיוחד בשבת שמוטל על ההורים לדאוג שבניהם לא יחללו שבת עבורם: "לא תעשה כל מלאכה אתה ובנך ובתך". לכן ברור שאין לצוות על קטן לעשות מלאכה בשבת והעושה כן עלול לעבור על כמה איסורי תורה. אולם בשעת הדחק הותר בתנאים מסויימים לגרום לקטן לעשות מלאכות בשבת. דין זה תלוי במלאכה, בצורך ובגיל הקטן ונפרט מעט: א. לצורך הקטן מותר בשעת הדחק לומר לו שיעבור על איסור דרבנן.  ועל כן צריך להיות בקי מה אסור מהתורה ומה רק מדרבנן. לדוגמא: קטן שהאור בחדרו דלוק והוא מתקשה להרדם אפשר לומר לו שיכבה את האור. ב. כשיש צורך גדול וחד פעמי מותר לומר לקטן לעבור על איסור דרבנן אף שלא לצורך עצמו. ג. בתינוק קטן מאוד שאינו מבין משמעות מעשיו אפשר במקום הצורך לגרום לו לעשות מלאכה כשהוא אינו מבין כלל שעשה אותה. כגון להעמיד תינוק קטן (להערכתי עד שנה וחצי בערך) ליד מתג כדי שיישחק בו וידליק את האור. מכיון שאין כאן 'מלאכה' שנעשית על ידי הקטן מותר לעשות כך בשעת הדחק. נראה לי שילד בגיל כזה יכול לשחק במתג אבל אינו יכול להרים מפסק  כללית מומלץ כמה שפחות להשתמש בהיתרים אלו, ואם משתמשים יש להעדיף ילדים קטנים וכשאפשר עדיף שלא ההורים יבקשו מהקטן אלא אחרים (כדי למעט באיסורים ב, ג הנ"ל)  אם אין בנמצא גוי כלל, יתכן ולאחר שאלת רב שיובא לפניו המקרה ימצא הרב פתח בהלכה להקל בשעת צורך גדולה כמו שנוצרה אצלכם
שאלה: נשיאת כלב ברצועה בשבת במקום עירוב: האם מותר למשוך כלב ברצועה בשבת במקום שיש עירוב. הבנתי שהכלב הוא מוקצה? אודה גם למקור. ישר כח ותזכו למצוות
תשובה: בעלי חיים הם מוקצה ולכן אסור להרימם, אך ללכת עם רצועה ומשוך את בעל חי מותר מדין מוקצה. (שו"ע שח, מ).
שאלה: סינון עלים לכתחילה: האם אפשר לכתחילה לסמוך על הסינון ולבשל או לחלוט עלים לתה מהגינה עם הכנימות בידיעה שלאח"כ אני מסנן דרך בד? פשוט אני יכול לשים את העלה שעה בזרם מים חזק ועדיין יהיה כנימות שאני רואה כשאני מכניס את העלים לסיר.
תשובה: וברכת ד' אפשר אם הסינון הוא דק דק שלא יעברו בו חרקים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מעשרות וניקיון האוכל:. 1. אני עושה מעשרות בכך שאני לוקח חתיכה מהפרי שזה אמור להיות בגודל זה 1 ל100 בערך ואומר את מה שכתוב לסידור וזורק לפח את החתיכה שהוצאתי. זה נכון ואני יוצא ידי חובה ככה? הבנתי שצריך לעשות גם משהו עם כסף לא? אשמח אם הרב יכוון אותי. 2 בנוגע לניקוי הפירות וירקות, ברגע שאימי משתמשת בכוסברה, נענע, פטרוזליה וכו היא משרה אותם במים עם מלח כ-10 דקות, זה מספיק? צריך לעשות עוד משהו?
תשובה: וברכת ד' א. אם אתה מפריש רק על פירות שאתה קונה בשוק או סופר, עליך להוסיף ולהפריש מעשר שני ולחלל אותו על פרוטה. להבנת העניין עיין ב. אם את מפריש על פירות שבודאי לא הפרישו מהם תרו"מ (גינה, חצר פרטית) יש להפריש ולתת גם מעשר ראשון. לצורך הבנה עיין באתר שציינתי לעיל ושם תבין אי"ה את הדברים. ג. יש לשטוף היטב, לשפשף את העלים, ולהסתכל כנגד האור. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: "שף הדרך" בשבת: כבוד הרב, רכשתי לקראת טיסה לחו"ל מנות של "שף הדרך". למקרה שהרב אינו מכיר את הפטנט אסביר בקצרה. הפטנט הוא אוכל שבושל כל צרכו והוקפא שומר בטכנולוגיה כל שהיא, כך שהוא לא מתקלקל לאורך זמן רב. כדי לחמם את המנה יש לשים אותה בתוך שקית גדולה שבתוכה יש שקית חימום מיוחדת עם חומרים כימיים מיוחדים. כדי שהחומרים יתחממו יש לשים עליהם מעט מים, לסגור את השקית ולאחר 10 דקות המנה מוכנה. שאלתי היא האם מותר להכין את המנה הזו בשבת? מצאתי באינטרנט תשובות מנוגדות ואשמח לדעת והסבר הרב בנושא.
תשובה: ב"ה שלו-ם וברכה, חימום "שף הדרך" בשבת - מהתורה אסור להבעיר אש ולבשל באש. יצירת חום מחומר כימי המעורב במים לא נכלל בגדר הבערת אש. קיים איסור חימום נוזלים מבושלים קרים בשבת גם לא באש ישירה אלא גם בדברים שחוממו באש (תולדת אש) או אפילו בדברים שחוממו בשמש (תולדת חמה). כגון: חול או פח שחומם בשמש, אסור לבשל עליו או בו ביצה ומשום כך אסור גם לבשל בחמי טבריה. האוכל ב"שף הדרך" מוכן לאכילה, אם כן, אין איסור לחממו אולם צריך לוודא שאם יש בו נוזל הוא בלוע בתוכו כדי שלא יהיה איסור לבשלו. וכן היות שהמים שנשפכים על החומר הכימי מתחממים יש לשפוך מים חמים כדי שלא יהיה איסור בישול למים הנ"ל. נוסף לכך משום איסור הטמנה בשבת אין לעטוף את תבנית האוכל מכל צדדיה בשקית, ולכן יש להשאיר את השקית פתוחה  או להפריד, כגון, בקרטון שיותר רחב מהמכסה בין מכסה התבנית לשקית  הרב חגי בר גיורא
שאלה: חיות כלאיים בכלוב אחד: לכבוד הרב השו"ע לא אסר על הכנסת חיות שהם כלאיים לאותו כלוב. לא זכיתי להבין למה הרב אסר על הכנסת עכבר ואוגר לכלוב אחד. השאלה נשאלה בהמשך לשאלה "כלאים בחיות"
תשובה: וברכת ד' הדברים שכתבתי הם בהקשר להגדרת המין, דהיינו עכבר ואוגר יש בהם איסור כלאים אם מרביעים אותם. אבל בהכנסה לכלוב יש שאלה נוספת והיא שאין כאן הרבעה בידים אלא גרמא שבזה השו"ע מקל והרמ"א החמיר במקום שיש פריצות. לכן בדגים שאין פריצות וכדו' נראה שאין בעיה של הכנסה לכלוב ובתנאי שיהיה עוד אחד, דהיינו שיהיו שניים ממין אחד ושלישי ממין אחר. נראה שבאופן זה אפשר להתיר גם בשאר דברים כגון אוגר ועכבר, וכדו'. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לגרום להחלפת משמרת בשבת לחילוני: אני עובד במקום של חילונים שיש משמרות בשבת, אני ב"ה שומר שבת. השאלה: אם אני צריך להחליף משמרת באמצע השבוע שיגרום לחבר שבמילא עובד בשבת (ורק התור שלו לא היה בשבת הזו),להזיז את המשמרת שלו לשבת בגלל שאני הזזתי באמצע השבוע.האם מותר לי אם יש לי אילוץ שצץ פתאום להזיז משמרת באמצע השבוע?
תשובה: לא כ"כ ברורה לי השאלה. אם מדובר במקום שמותר לעבוד בו בשבת כמו ביטחון או רפואה אין צורך להחליף משמרות ומותר ואף מצווה לעבוד בו גם בשבת. אם מדובר במקום אחר - וכי מותר לעבוד בשבת?
שאלה: קיטל בחופה - התנגדות מצד הכלה:! אני מתחתן ואני מעוניין ללבוש קיטל מתחת לחופה ואילו הכלה מתנגדת מאחר והיא אומרת שזה יהיה "מוזר" לרוב האנשים מאחר ואנחנו בעלי תשובה שנינו כך שבני משפחתנו אינם יודעים בכלל מה זה "קיטל" (יש לציין שהחתונה תהיה בארה"ב ורוב האורחים משם). מה עליי לעשות? (היא מבחינתה אומרת שעדיף ללבוש טלית - אך טלית זה מנהג ספרד.) ב מראש!
תשובה: ב"ה לך. המון המון מזל טוב לקראת הנשואין, והי רצון שתזכו להקים בית נאמן בישראל, בית של שמחה ושל קדושה, בית שבו כל משאלות ליבכם יתגשמו לטובה, ושה' ישכון בבית שלכם. אתם זוכים ללכת לקראת יום נפלא ומרומם, יום שיש בו המון קדושה והמון מעלות גדולות וחשובות, יום של אהבה אמיתית ויום של המון שמחה, על השלב הגדול בחיים שאתם זוכים להגיע אליו. יחד עם זה, חשוב לדעת, שפעמים רבות, דווקא בשלב זה ובזמנים הגדולים במיוחד, יש איזה שהוא יצר הרע, שבא להרוס את השמחה. פעמים רבות אנו פוגשים זוגות, שדווקא בזמן שהכל כל כך שמח, התחושה אפלה, בעקבות סיבות שונות. כמעט תמיד, כשמתחתנים, יש גם דברים שלא כל כך מסכימים בהם, ושבהם יש שוני בין החתן לבין הכלה, וחשוב לדעת להתגבר עליהם ולהתרומם מהם. חשוב לדעת, שלא מצאנו בהלכה מה החתן צריך ללבוש בחתונה שלו! אין כל חיוב ללבוש חליפה, או קיטל, וכל הדברים האלו מאוד לא משמעותיים. מצאנו שאלו הנוהגים לפי עדות המזרח, מברכים על טלית חדשה מתחת לחופה, וכיום יש גם לא מעט אשכנזים שעושים זאת, ואין בכך כל בעיה הלכתית, ואם הזוג רוצים זה בהחלט אפשרי. חשוב לעשות דברים מתוך הסכמה, ולכן אם יש הבדל בין בני הזוג בדברים כאלו שאינם נדרשים בהלכה, חשוב להתפשר עליהם. אך יתר מכך, ישנה מצווה גדולה לבעל לשמח את אשתו בפרט בשנה הראשונה, ועל אחת כמה וכמה בחופה, ולכן חשוב מאוד שאתה תבוא לקראתה, ותעשה את מה שישמח אותה! זו הזכות שלך בחתונה. כן לוותר גם על מה שיגרום לך התעלות רוחנית, ולהשקיע במה שבאמת מקדם אותך בקשר עם אבינו שבשמים. דע לך שזה מאוד חשוב, וככל שתתגבר בנפש שלך על הקושי הזה, תראה כמה שזה נכון. בברכת הצלחה רבה, ושוב המון מזל טוב הרב יצחק גרינבלט.
שאלה: תאריך אזכרה: תאריך הפטירה של סבתי הוא 23 08 2003. ברצוני לדעת מתי לפי ההלכה אני אמורה לעשות לה אזכרה?
תשובה: התאריך העברי של פטירתה הוא כ"ה באב. השנה זה יוצא ביום חמישי שבוע הבא. זהו התאריך לאזכרה ולעליה לקבר.
שאלה: ברכת כהנים לכהן באמצע בשמונה עשרה: הרב, רציתי לשאול כמה שאלות לגבי סדר העדיפות של ברכת כהנים ותפילת שמונה עשרה. א. האם ראוי לכתכילה שכהן ישתדל לסיים את תפילתו כדי שיוכל לישא כפיים גם אם זה בא על חשבון הכונה שלו בתפילה? ב. מצב שכהן באמצע שמונה עשר ורואה שלא יספיק לעלות לברכת כהנים(לדוגמה שהחזן התחיל רצה), האם ראוי למהר לסיים כדי שיוכל לצאת החוצה בזמן קריאת "כהנים" וכך לא להתחייב? ג.האם ראוי להעדיף ברכת כהנים על פני תפילה בציבור? לדוגמה כהן שמגיע באיחור לתפילה ויכול להתפלל שמונה עשרה עם החזן בשעת חזרת הש"ץ וכך יחשב כתפילה בציבור, אך אז יפסיד ברכת כהנים. ד. שמעתי שיש תנאים מסוימים שכהן יכול לעקור רגליו ולישא כפיים תוך כדי שמונה עשרה. אם הרב יכול לפרט את הדינים, והאם ראוי להשתדל להימנע ממצב כזה, או שזה דווקא פתרון מומלץ? אשמח שהרב יצרף מקורות להרחבה.
תשובה: : א. כל עוד שאדם עסוק במצוות התפלה לא יעסוק במצווה אחרת. לכן אין צורך להפריע לתפלה בשביל להספיק לשא כפיים. אולם אם הגיע לאלוקי נצור יכול לסיים ללא אמירת חלק זה בשביל לישא כפיים. ב. כל עוד עומד בתפלת שמונה עשרה לא יעלה ולא צריך לצאת מבית הכנסת. ג. יעמוד ליד ארום הקודש ושם יתפלל עם הש"ץ ויעלה לדוכן בעת שיגיעו לנשיאת כפיים. ד. אם הוא הכהן היחיד ונמצא בברכת רצה ומודים כשהש"ץ מגיע לברכת כהנים יעלה לדוכן ע' על זאת בס' קכ"ח ובמשנה ברורה ס"ק ק"ו.
שאלה: להפנות גב לכותל: ברצוני לשאול האם כשיוצאים מהכותל אין להפנות את גבנו אל הכותל אלא ללכת אחורה שהפנים לכותל, האם זה מנהג או הלכה?
תשובה: נזכר במסכת יומא כי הכהן הגדול היה יוצא מן הקודש בלי לסובב את גבו. וכך ראוי גם בבית כנסת. אמנם אם המרחק גדול וזה גורם להפריע לאחרים אפשר ללכת שלושה צעדים אחורה בלי לסובב את הגב ואח"כ להסתובב וללכת כרגיל ורק ביציאה ממש להחזיר את הפנים לכותל ולהשתחוות ולצאת.
שאלה: כניסת לגבר לחנות נשים: האם גבר נשוי יכול להיכנס עם אשתו לחנות בגדי נשים, מספר צדדים לשאלה א) זה גורם חוסר נעימות לנשים אחרות. ב) זה אינו צנוע. האם זה הנהגה טובה או שזה אסור מצד קרבה לאיסור?
תשובה: אין בזה איסור אם לא מסתכלים על נשים, אבל בוודאי שזה מפריע לנשים ולכן יש להמנע. ויש בזה גם קירבה לאיסור כי אין אפוטרופוס לעריות.
שאלה: בעיות כשרות במשקאות אנרגיה: מה יכולה להיות הבעיה במשקאות אנרגיה שלא מצויינת עליהם כשרות?
תשובה: ב"ה שלו-ם וברכה, כל מוצר שמכיל חומרי טעם וצבע צריך בירור האם הם כשרים. משקאות אנרגיה יכולים להכיל גם טאורין שמקורו מהחי, אבל לרוב משתמשים בסינטטי. הרב חגי בר גיורא
שאלה: שוקלד מבלגיה ששמו kathy pralines: האם השוקלד מבלגיה ששמו kathy pralines, כשר באמת ויש השגחה טובה?
תשובה: ב"ה שלו-ם וברכה, כאשר לא מודפס בתווית מי נותן את הכשרות ובאישור ברבנות הראשית לישראל, המוצר לא נבדק על ידי הרבנות הראשית. בשוקלד יכולים להיות רכיבי חלב נוכרי וכן חומרי טעם שצריך להם כשרות. יש להוסיף שלפעמים מייצרים אותו מותג למוצר הכשר כמו המוצר הלא כשר לכן חשוב לא להתבלבל וקנות רק מוצרים שמודפס עליהם הכשרות ובאישור הרבנות הראשית. הרב חגי בר גיורא
שאלה: תפילה ל המדינה: הרב. מה דעתו של הרב בנוגע ל"תפילה ל המדינה"? האם יש לאומרה ובאיזו תדירות?
תשובה: נוהגים לומר אותהנ בכל שבת. בברכת התורה, WWW.Yeshiva.org.il
שאלה: ניפוי כוס אחת של קמח: כאשר מנפים חבילת קמח האם מספיק לנפות רק כוס אחת ולאחר הניפוי לבדוק שאין חרקים?
תשובה: וברכת ד' יש לבדוק את כל הכמות. בהלכה אין בדיקה מדגמית אלא א"כ זה קמח שנופה ואז הבדיקה שהפעולה הייתה טובה. אבל סתם קמח יש לבודקו לכתחילה בנפה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תפילת ערבית יחיד : לאחר תפילת עמידה יחיד אומרים שיר למעלות ועלינו לשבח או לא אומרים? השאלה נשאלה בהמשך לשאלה "תפילת יחיד"
תשובה: אומר בודאי
שאלה: האם כהן הוא גם לוי?: האם כהן הוא לוי בתוספת כהונה או שהוא כהן בלבד?
תשובה: : כהן הוא בודאי גם לוי וגם ישראל. אולם נראה שמעלת הכהונה היא באופן מהותי שונה ממעלת הלויה. הלויה לכאורה היא קדושה שבאה כתוצאה מדחיית הבכורה ומציאת תחליף לבכורה. אולם הכהונה היא קדושה של בחירה אלוקית ראשונית גם ללא חטא העגל. כך עולה מדברי האברבנל בפרשת במדבר לענין הקדשת הלווים
שאלה: טבילת כלים שהשתמשו בהם: נניח ועכשיו הטבלתי רק סכו"ם ונשארו בבית עוד כלים לא טבולים. נניח ובישלו אוכל במחבת לא טבולה ואחרי זה השתמשתי בסכו"ם עבור אותו אוכל, האם שוב אצטרך להטביל את הסכו"ם?
תשובה: ב"ה שמחתי לקבל את מכתבך, ולראות את הרצון העז שלך לשמור על ההלכה באופן הטוב ביותר, המשך כך ותזכה להמון שמחה ולשפע ברכה והצלחה. לפי ההלכה, ברגע שטבלת את הסכו"ם יותר לא צריך להטביל אותו, שהוא כבר נכנס לקדושה של ישראל, וגם אם צריך לפעמים, מכל מיני סיבות, להכשיר אותו, לא צריך לחזור ולהטביל אותו. הסיבה היחידה המחייבת הטבלה חוזרת היא אם נתנו אותו במתנה לגוי, או שהקנו לגוי, והיהודי חזר וזכה בו, או קנה אותו, אך בלי זה אין כל צורך להטביל שוב. יקירי, אשמח לעזור עוד בכל מה שאוכל, ותרגיש חופשי לשאול כל שאלה ובקשה, שבשביל זה אני כאן. בברכת הצלחה רבה הרב יצחק גרינבלט.
שאלה: לימודי פיזיותרפיה מעורבים: ראשית לרב על התשובה. כוונתי בשאלה היא יותר ברמה ההילכתית מעשית - כידוע, זהו תחום שישנו חיכוך בין גברים לנשים - מה מותר ומה אסור בלימודי התחום ולאחר מכן בעבודה? ב מראש. (כמו שציינתי בשאלה הקודמת, לא ברורה לי ההדרכה הכללית לציבור הדתי שמעוניין ללמוד את התחום וגם כאן אשמח לפירוט בנושא.) השאלה נשאלה בהמשך לשאלה "לימודי פיזיותרפיה"
תשובה: ראוי שגברים ילמדו רק עם גברים. כשאי אפשר לצורך טיפול או לצורך לימוד להמנע מלנגוע באישה, לנגוע באמצעות בד ולא באופן ישיר.
שאלה: כח הדמיון עפ י הרמב ם: הרמב ם אומר שכח הדמיון הוא הרכבה מחשבתית של דברים שלעולם לא יקרו או שלא סביר כלל שיקרו במציאות. אך לכאורה ניתן לדמיין דברים מציאותיים. לצורך העניין יש לי מחר תחרות ריצה אז אני מדמיין שאני זוכה במקום הראשון. או שאולי זה כבר יוצא מגדר דמיון? אם כן מהי מחשבה שכן תואמת את המציאות, סתם מחשבה? ודמיון זה בהכרח משהו שאינו אמין, מציאותי, ריאלי שאינו יכול להתרחש? הרב
תשובה: : גם דבר שאינו מוחשי ולא נמצא מול עיננו אנו מפעילים את כוח הזכרון בכדי לצייר ולדמיין את הדבר במחשבותינו. אולם הרמ' כתב שיש בכוח הדמיון גם כוח לצייר ציורים של דברים שלא רק עתה אינם מול עיננו אלא שלא היו אתמול ולא יהיו מחר מול עיננו.
שאלה: לבוש של נשים בימינו על גברים: בימינו, האם מותר לגבר ללבוש בגדי נשים?
תשובה: אסור
שאלה: חוסך שבטו שונא בנו: אנ יודע שאפילו לפני חמישים שנה היו מכים ילד שלא התנהג כשורה וששלמה המלך אומר שחוסך שבטו שונא בנו, אך האם יתכן שכיום הדין יהיה שונה ואולי יהיה אסור להורים להכות את ילדיהם? אפשר את דעת הרב ואולי גם דעות של כמה פוסקים בנושא?
תשובה: : הכאת ילדים לצורך חינוך מותרת. אולם במקום שאין נוהג להכות אזי יש סיכויים רבים שהמכה לא תעשה פעולה. כשאין גיבוי מהסביבה לנתינת מכה זה עלול להיות פעולה לא יעילה בחינוך הילד. עוד יש להזכיר שמדובר דווקא על גיל צעיר ולא על גיל הנעורים.
שאלה: נפיטזם בהלכה: אני למדתי שאסור להעדיף בן משפחה למעמד של שררה, שנפיטזם זה אסור, אבל האם זה אסור גם במעמד לא שררותי כמו לדוגמא להעלות בן משפחה לתורה אך ורק משום שהוא קרוב משפחה או לקבל אפילו תלמיד לישיבה כי הוא קרוב משפחת אחד המורים או הרבנים או דבר כזה?
תשובה: : יתכן שבדבר שהוא דומה לצדקה כגון לגבי קבלת תלמידים לישיבה שמצד הבסיס ראוי לקבל את כולם לישיבה. ובדבר שיש מחוייבות לכולם אולם אין מספיק אמצעים לתת לכולם יש דיני קדימה. ושם נאמר הקרוב קודם למי שרחוק יותר. כך גם בישיבה אם רבים מן התלמידים מתאימים וצריך לבחור בין המתאימים. הדרך הפשוטה היא כל הקודם זוכה אולם ניתן גם להכניס את השיקול של עניי עירך קודמים וכן הקרובים קודמים.
שאלה: שיער באשה: האם יש טעם למה חייבה התורה לאשה נשואה לכסות שערה? ואם התשובה היא "הרהור" שהיא כבר לא בתולה ויודעת כבר ענין נישואין, למה מותרת בפאה שלרוב הם יותר יפות משערה עצמה? ומה בקשר לבחורות בוגרות שיודע להם ענין נישואין (ובימינו הם רוב המכריע), האם נחייבם מדין לכסות ראשם?
תשובה: : בפשטות מכיון שיסור אשת איש חמור יותר החמירו בו יותר מאשר פנויה. ויש שאמרו שחיוב כיסוי הרא"ש בא כתוצאה מחטא חווה שהכשילה את בעלה. לכן חייבו רק אישה נשואה שיש לה בעל. אולם בהסברת הדברים אי לראות בכיסוי הראש עונש ח"ו. כיסי הרא"ש הוא תוספת צניעות ומעין עטרה לאישה. את העטרה הזאת חייבו רק נשים חשובות שיש להם בעל. אישה כחלק מכך שהיא נהית מיוחדת לבעלה היא מוסיפה צניעות בכך שהיא מצניעה את עצמה מול האחרים כך נוצר קשר חזק יותר עם בעלה. ועוד יש להטעים שהרי אחרי הנישואין אישה צריכה להתגלות בפני בעלה ולא להתבייש ממנו. אולם כדי שלא יפגע מידת צניעותה באופן כללי הוסיפו צניעות כלפי אחרים. בנוגע לפאה באמת רבים מהפוסקים אסרו מכיון שיש בפאה יתר הרהור. אולם רבים שגם התירו ואמרו שהאיסור רק אם מדובר על שער שהוא כמו גוף האישה והוא מעורר לערווה. עצם הידיעה שהשער אינו של האישה אלא הוא רק כבגד על ראשה של האישה מוריד את מחשבת הרהור העבירה.
שאלה: חומרת ה"זוהר" שעל האשה להוריד כל שערה: א. מה גדר "מנהג אבתינו בידינו"? מנהגים, ענינים, חומרות, עד איפה בן אדם חייב ללכם עם דברים אלו? ב. יש חסידים שקיבלו עליהם חומרת הזוהר שעל אשה נשואה להוריד שערה שעל ראשה שגדל משך ימי טומאתה לפני שהולכת לטבול, האם מחוייבת משום "אל תיטוש תורת אמך" אפילו כשהיא מצטערת בזה ומרגישה מנוולת? ג. ומה בקשר כלה שמגלחים שערה יום אחרי חופתה וליבה דווי ודמעתה על לחיה, ובדרך כלל לא מעיזה לחשוב שיש לה ברירה אחרת, האם נותנים לה לבכות כתינוק שמלין אותו, או יש איסור לצערה?
תשובה: : יש מנהגים מחייבים למרות שאדם לא נשאר חלק מהקהילה. למשל יוצאי אשכנז נוהגים כרמ"א והוי מנהג מדינה ולא מנהג קהילה. אולם יש מנהגי קהילות. מנהגים אלו מחייבים כל עוד אדם מחשיב את עצמו כחלק מן הקהילה. לכן אישה שנמצאת בקהילה שנוהגים לגלח שער ראשה לא תנהג שונה מבני קהילתה. אולם אם היא בוחרת קהילה אחרת יכולה לנהוג כפי מנהג כהילתה שעתה היא נמצאת בו. לגבי הזהר אנו רואים שרבים מבנות ספרד שנוהגות מנהגי מקובלים בענין זה לא נהגו להקפיד. ויתכן שניתן לספר את השערות שגדלו בימי טומאתה מבלי לגלח את כל השער.
שאלה: בחירת שם לבת - הילה או מיכל: אנו מתלבטים בין השם מיכל להילה,איזה שם טוב ומועיל יותר?
תשובה: מיכל שם טוב יותר, כי זהו שמה של בת מלך ואשת מלך ויש בזה זכות שתגן על הבת.
שאלה: עדיף בנות צנועות בצבא: פשוט וברור שאין מקומן של נשים בצבא ועכ"פ ביחידות מעורבות הבעיה היא שמי שמקבלות דעת תורה זא הן הבנות הדתיות ששומרות בד"כ על צניעות בהופעה ודיבור בעוד שהבנות החילוניות שהן מקור הבעיה העיקרית ממשיכות לדוש את מחנה הצבא ולסלק את השכינה במצב כזה לומר לבת צנועה שבגללה עלולה חלילה להסתלק השכינה מהמחנה זה אבסורד ולמעשה פשוט שיש לעודד בנות צנועות שיחליפו את הלא צנועות כשהשאיפה היא להוצאת שירות הצבאי לבנות מחוץ לחוק החובה. דבר זה יכול להתאפשר רק אם המדינה תדע שיש תחליף איכותי לבנות החילוניות בצבא, בדמות הבנות הדתיות, מסתבר שאם יהיה פטור כללי לבנות משרות החילוניות יעדיפו את טובת עצמן ואילו הדתיות שבגדול יותר אידיאליסטיות ימשיכו להתנדב. כאשר הציבור החרדי יצטרף בהמוניו לשרות נוכל לבטל כליל את שרות הבנות. כאמור הסדר צריך להיות- החלפת בנות חילוניות בדתיות ודתיות בחרדים השאלה נשאלה בהמשך לשאלה "התנדבות במד"א וע צבאית"
תשובה: : לא נראה לי שהבעיה היא רק בבנות חילוניות. כל המציאות של קרבה בין בנים לבנות במחנה ישראל היא הבעיה. אין מקום להכניס בנות דתיות לדבר שמביא לקלקול גם אם עתה הקלקול הוא גדול יותר. לא מתקנים דבר על ידי הכנסת בנות לדבר אסור.
שאלה: שומע כעונה - להאזין לחזן: עליכם אני גר במושב שהזקנים בתפילתם מאזינים לחזן לאורך כל התפילה למעט תפילה בלחש וטוענים כך נהגו מזה דורות, שאלתי הכלל "שומע כעונה" מתי הוא חל ומתי אינו חל וצריך לאמר ולא לשמוע? תזכו למצוות
תשובה: אני מבין שכוונתך שהזקנים אינם מוציאים את דברי התפילה בפיהם וסומכים על שומע כעונה. אם אדם יודע שלא יפסיד אפילו מילה אחת, וכן כשהחזן מתכוון להוציא את כולם. וכיון שכמעט ואי אפשר לסמוך זה אין זה ראוי. ואם תוכל להשפיע שלפחות שמע ישראל שזאת מצות עשה מהתורה יאמרו בעצמם ולא יסמכו על החזן מה טוב
שאלה: עוגיות חלביות בתבנית בשרית: אפיתי בטעות עוגיות חלביות בתבנית בשרית (עבר זמן רב מאז שהשתמשנו בה לבשרי). על התבנית היה נייר אפייה שכיסה את כולה. מה דין התבנית והעוגיות?
תשובה: ב"ה שלו-ם וברכה העוגיות מותרות לאכילה, את התבנית יש להכשיר. הרב חגי בר גיורא
שאלה: האם אפשר בלי קיטל?: אם כך ומאחר וזה רק מנהגים ולא הלכות, האם אפשר בלי זה ובלי זה? כלומר בלי קיטל ובלי טלית כלומר רק החופה שמעלינו מספיקה? (כאמור היא מתנגדת לקיטל ואני לא מרגיש נוח עם טלית). ושוב לך על העזרה והעידוד!! השאלה נשאלה בהמשך לשאלה "קיטל בחופה - התנגדות מצד הכלה"
תשובה: ב"ה לך. שמחתי שקראת את תשובתי, ושאתה מוכן לבוא לקראת. במידה ואתה אשכנזי, אין בעיה שתתחתן גם בלי טלית, שאין בכך צורך. לספרדים הדבר חשוב בכל זאת, וזאת בגלל שיש דיון בין הפוסקים אם בחתונה מבחרים ברכת שהחיינו, ולכן קונים טלית חדשה ולובשים אותה ואז מברכים על הטלית שהחיינו ופוטרים את הספק שיש לברך על נשואי האשה. כמובן שאין בכך פחיתות כבוד לאשה, שכל הדיון הוא על עצם הברכה, ובודאי שעצם הנשואין הם זכות נפלאה ומעלה גדולה. בברכת מזל טוב והמון הצלחה הרב יצחק גרינבלט.
שאלה: פגישה עם בחורה שלובשת מכנסיים: אני תלמיד בישיבת הסדר. אני מגיע למצבים של פגישות עם בחורות בכל מיני דרכים (חברים, שדכניות, אתרים וכולי) לכן קורים מצבים שפתאום אני רואה שהבחורה מגיעה לפגישה עם מכנסיים. האם בכזה מצב לסיים את הפגישה מיד או שמותר לנהל עם הבחורה שיחה בכדי לבדוק התאמה? מה יהיה הדין אם היא לובשת מיני (זה לא קרה לי בעבר)?
תשובה: : כמו לגבי נושאים שונים כך גם בנוגע ללבוש יש לבדוק התאמה. גם אם זה לא מתאים לא ראוי לבוא ולהגיד לבחורה שאין טעם להפגש. נפגשים לא באריכות ולאחר מכן אומרים שלא מתאים בגלל אי התאמה ברמה ובשאיפות הרוחניות. יש גם מצבים מיוחדים שיתכן שבהתחלה בנוגע לנושא אחד לא יהיה התאמה אולם ההתאמה בשאר הדברים כל כך טובה שמתגברים על הפער בנושא הלבוש.
שאלה: כיבוד הורים כשאני שוכב או אוכל: האם צריך לעמוד לפני הורים כשהם נכנסים לחדר בזמן שאני שוכב במיטה כדי לישון (או סתם שוכב) או בשעת האכילה?
תשובה: בשו"ע (יור"ד, רמ,ז) מובא שחייב אדם לעמוד בפני אביו. ושם בסעיף יט מובא שהאב שמחל על כבודו, כבודו מחול. ולכן כאשר יש צער והאב מוחל לא צריך לקום. ה' יצליח דרכך.
שאלה: הכשרת תבנית התנור: לרב על התשובה. כיצד אפשר להכשיר את התבנית? השאלה נשאלה בהמשך לשאלה "עוגיות חלביות בתבנית בשרית"
תשובה: ב"ה שלו-ם וברכה. תבנית שאפו בה דבר יבש הכשרתה בליבון חמור באש. קיימת בעיה להכשיר תבנית המצופה אמייל כי הליבון יהרוס את האמייל. אם לא היה מגע דרך נייר האפייה בין המאפה לתבנית אפשר להקל בליבון קל שמספיק שחום התבנית יוכל לחרך נייר. הרב חגי בר גיורא
שאלה: לטמא תרומות ומעשרות: האם בתהליך הפרשת תו מ צריך לטמא את הפירות על ידי זילוף מים עליהם?
תשובה: וברכת ד' לכתחילה לפני שקוראים שם לתרומה מטמאים את הטבל, כדי ההפרשה תהיה תרומה טמאה, שבה יש מספר הקלות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הדרכה בעבודה בתור אח במחלקת יולדות: אני התחלתי לעבוד בתור אח מוסמך בפגיה. בתור תפקידי אני כעת עוסק בעבודה עם נשים אחר לידה שחלקם רוצות להניק את ילודהן. האם אני יכול לתת הדרכה שכוללת הסבר מעשי על פעולת ההנקה לאישה שרוצה לקבל הסבר ממני? כמובן יש אפשרות להפנות את נשים אלו להדרכה לאחיות שעובדות איתי, אך למהירות ויכולת מקצועית אישית שלי להניק שירות טוב!
תשובה: וברכת ד' לכתחילה יש להפנות לנשים. אם אין אשה והדבר בגדר הצניעות אפשר לתת הדרכה כללית. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: חילוקי דעות בין הורים על רכישת אופניים לילדים: שתי בנותנו בנות 6 ו-8 שנים. אנו חלוקים בדעתנו בנושא רכישת אופניים לבנות. אחד מאתנו מעוניין לרכוש כיוון שהדבר יועיל לקואורדינציה, כפעילות גופנית, וכן לצורך למידה והתנסות שתהיה בליווי מבוגר. ההורה השני טוען כי האופניים כלי מסוכן שאין בו צורך וכי בסופו של דבר יסעו הבנות גם בכביש בגיל יותר מבוגר ולמה להכנס לסיכון גבוה שלא לצורך. כיצד ממליץ הרב לפעול בנושא זה?
תשובה: : לקנות לבנות וללמד אותם לנהוג בזהירות ובמקומות ראויים.
שאלה: דלת שנסגרת על המזוזה: לכבוד הרב, בחדר שינה הדלת מותקנת באופן כזה שהיא "מתלבשת" על כל המשקוף הימני כך של ניתן לתלות עליו מזוזה בולטת. יש אפשרות לעשות חריץ במשקוף ולהכניס אליו את המזוזה - ואז הדלת תיסגר למעשה על המזוזה והמזוזה תהיה גלויה רק כשהדלת פתוחה. אפשרות אחרת היא לקבוע את המזוזה בצד שמאל. מה יש לעשות? מראש.
תשובה: בצד שמאל מכיוון הכניסה לחדר אסור. יש לשים בצד ימין ולעשות חריץ. אפשרות נוספת, בסמוך למשקוף בצד המשקוף הסמוך לפתח.